Missatge: Unionistes contra Xavier Trias, Artur Mas... i Mariano RajoyDenuncien els dirigents catalans per no celebrar la Hispanitat a Barcelona, i a Rajoy per tolerar-ho - 30/09/2013-  La vida de l'unionista català és d'allò més dura. No només té en contra les institucions catalanes, sinó també les espanyoles. Amb aquesta premissa, el grupuscle unionista Moviment 12-O -que l'Onze de Setembre es va proposar "trencar" la Via Catalana- ha presentat ara una denúncia a la fiscalia de Catalunya en què acusa l'alcalde de Barcelona, Xavier Trias, i el president de la Generalitat, Artur Mas, de no organitzar cap celebració per commemorar el Dia de la Hispanitat, "com sí que es va fer amb la Diada de l'Onze de Setembre". Però, lluny de quedar-se en aquest punt, també amplien la querella al president del govern espanyol, Mariano Rajoy, per tolerar la situació. Segons els denunciants, Trias i Mas violen el seu dret com a ciutadans espanyols a commemorar la Festa Nacional d'Espanya, i fins i tot els acusen d'haver comès un presumpte delicte de prevaricació i incompliment de la llei. "La impossibilitat de celebrar institucionalment la Festa Nacional d'Espanya trenca la igualtat entre els ciutadans de Catalunya de forma deliberada i conscient per part de les autoritats responsables", sostenen. Així mateix, també consideren que el govern espanyol permet aquesta situació, amb la qual cosa infereixen que "el govern nacional incorre en la mateixa falta". FONT: NACIÓ DIGITAL
Emocions: no emotion

Resposta: Per a tots aquells que defensen que l'espanyol sigui oficial a la Catalunya independent, vegeu com sortirien, de qualsevol lloc, gent disposada a anar als tribunals per tal de fer efectiva aqueixa hipotètica oficialitat de l'espanyol. No els donem pas aquesta possibilitat.
Emocions: anticipation, anger, distrust